
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 582 

24 Δεκεμβρίου 2010 


ΔΙ ΑΚΗΡΥΞΕ ΙΣ 

(ΐ) 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Αριθμ. οικ. 183902 

Η Υπουργός Περιβάλλοντος Ενέργειας και Κλιματικής 
Αλλαγής προκηρύσσει ανοικτό διεθνή διαγωνισμό για 
την επιλογή αναδόχου για το έργο: 

«ΚΑΤΑΓΡΑΦΗ ΚΑΙ ΠΡΩΤΗ ΑΞΙΟΛΟΓΗΣΗ ΕΠΙΚΙΝΔΥ- 
ΝΟΤΗΤΑΣ ΡΥΠΑΣΜΕΝΩΝ ΧΩΡΩΝ ΑΠΟ ΒΙΟΜΗΧΑΝΙΚΑ 

- ΕΠΙΚΙΝΔΥΝΑ ΑΠΟΒΛΗΤΑ ΣΤΗΝ ΠΕΡΙΦΕΡΕΙΑ ΑΤΤΙ¬ 
ΚΗΣ ΚΑΙ ΣΤΟΥΣ ΠΑΡΑΚΑΤΩ ΝΟΜΟΥΣ ΤΗΣ ΕΛΛΑΔΑΣ: 
ΘΕΣΣΑΛΟΝΙΚΗΣ, ΒΟΙΩΤΙΑΣ, ΕΥΒΟΙΑΣ, ΚΟΖΑΝΗΣ, ΑΧΑ- 
ΪΑΣ, ΗΡΑΚΛΕΙΟΥ, ΜΑΓΝΗΣΙΑΣ, ΚΑΒΑΛΑΣ ΚΑΙ ΧΑΛΚΙ¬ 
ΔΙΚΗΣ». 

I: ΑΝΑΘΕΤΟΥΣΑ ΑΡΧΗ: ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ / ΕΙΔΙΚΗ ΥΠΗ¬ 
ΡΕΣΙΑ ΔΙΑΧΕΙΡΙΣΗΣ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ 
«ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ» 

Διεύθυνση: Αεροπόρου Παπαναστασίου 34 
Τοποθεσία / Πόλη: Αθήνα 
Ταχυδρομικός Κώδικας: 115 27 
Αρμόδιος: Ε. Καλογεράκου 
Τηλέφωνο: 2132142260 
Τηλεομοιότυπο: 210-6920437 
Διαδικτυακάς Τόπος: νννννν.θρρθΐ'αα.ςιΐ' 

II: ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ 
«ΚΑΤΑΓΡΑΦΗ ΚΑΙ ΠΡΩΤΗ ΑΞΙΟΛΟΓΗΣΗ ΕΠΙΚΙΝΔΥ- 
ΝΟΤΗΤΑ ΡΥΠΑΣΜΕΝΩΝ ΧΩΡΩΝ ΑΠΟ ΒΙΟΜΗΧΑΝΙΚΑ 

- ΕΠΙΚΙΝΔΥΝΑ ΑΠΟΒΛΗΤΑ ΣΤΗ ΠΕΡΙΦΕΡΕΙΑ ΑΤΤΙΚΗΣ 
ΚΑΙ ΣΤΟΥΣ ΠΑΡΑΚΑΤΩ ΝΟΜΟΥΣ ΤΗΣ ΕΛΛΑΔΑΣ: ΘΕΣ¬ 
ΣΑΛΟΝΙΚΗΣ, ΒΟΙΩΤΙΑΣ, ΕΥΒΟΙΑΣ, ΚΟΖΑΝΗΣ, ΑΧΑΪΑΣ, 
ΗΡΑΚΛΕΙΟΥ, ΜΑΓΝΗΣΙΑΣ, ΚΑΒΑΛΑΣ ΚΑΙ ΧΑΛΚΙΔΙ¬ 
ΚΗΣ». 

III. Τόπος παροχής των υπηρεσιών: Στις κατά τόπους 
περιφέρειες που πραγματοποιείται το έργο και στην 
έδρα της ΕΥΔ ΕΠΠΕΡΑΑ 

IV. Συνολικός προϋπολογισμός: 650.406,50 ΕΥΡΩ μη 
συμπεριλαμβανομένου του ΦΠΑ. 

V. Διάρκεια ή προθεσμία εκτέλεσης της σύμβασης: 
Δεκαέξι (16) μήνες από την υπογραφή της Σύμβασης. 


VI. ΠΛΗΡΟΦΟΡΙΕΣ ΝΟΜΙΚΗΣ, ΟΙΚΟΝΟΜΙΚΗΣ, ΧΡΗΜΑ¬ 
ΤΟΟΙΚΟΝΟΜΙΚΗΣ ΚΑΙ ΤΕΧΝΙΚΗΣ ΦΥΣΗΣ. 

1) ΟΡΟΙ ΠΟΥ ΑΦΟΡΟΥΝ ΤΗ ΣΥΜΒΑΣΗ 

1.1) Παροχή ασφάλειας και εγγυήσεις που απαιτού¬ 
νται 

Εγγύηση συμμετοχής τους στο διαγωνισμό ποσού που 
αντιστοιχεί στο 5% της συνολικής προϋπολογισθείσας 
δαπάνης του έργου συμπεριλαμβανομένου του Φ.Π.Α, 
ήτοι 40.000 Σε περίπτωση Ένωσης ή Κοινοπραξίας προ¬ 
σώπων που υποβάλλουν κοινή προσφορά ή εγγύηση 
συμμετοχής πρέπει να είναι ενιαία στο όνομα όλων των 
μελών της Ένωσης ή Κοινοπραξίας. 

Η εγγύηση συμμετοχής πρέπει να ισχύει για τουλά¬ 
χιστον δύο (2) μήνες μετά τη λήξη του χρόνου ισχύος 
της προσφοράς. 

Η εγγύηση συμμετοχής εκδίδεται από πιστωτικά 
ιδρύματα ή άλλα νομικά πρόσωπα που λειτουργούν 
νόμιμα στην Ελλάδα ή σε άλλο κράτος μέλος της Ευ¬ 
ρωπαϊκής Ένωσης (ΕΕ) ή του Ευρωπαϊκού Οικονομικού 
Χώρου (ΕΟΧ) ή σε τρίτες χώρες που έχουν υπογράψει 
τη Συμφωνία Δημοσίων Συμβάσεων του Παγκόσμιου 
Οργανισμού Εμπορίου, η οποία κυρώθηκε με το νόμο 
2513/1997 και έχουν, σύμφωνα με την νομοθεσία των 
κρατών αυτών, αυτό το δικαίωμα. 

Εγγύηση καλής εκτέλεσης των όρων της Σύμβασης 
που θα ανέρχεται στο 10% της συνολικής συμβατικής 
αξίας χωρίς Φ.Π.Α. 

1.2) Κυριότεροι όροι χρηματοδότησης και πληρωμής ή 
/ και αναφορά στις εφαρμοζόμενες διατάξεις 

Το έργο συγχρηματοδοτείται από το «ΕΠΠΕΡΑΑ (Τα¬ 
μείο Συνοχής και Εθνικοί Πόροι) Αξονας Προτεραιότη¬ 
τας 5: «Τεχνική Βοήθεια». 

2) ΔΙΚΑΙΩΜΑ ΣΥΜΜΕΤΟΧΗΣ 

Δικαίωμα συμμετοχής στο διαγωνισμό, έχουν Φυσι¬ 
κά ή νομικά πρόσωπα ιδιωτικού δικαίου, ή ενώσεις ή 
κοινοπραξίες αυτών που υποβάλλουν κοινή προσφορά, 
που έχουν συσταθεί σύμφωνα με τη νομοθεσία ενός 
Κράτους - Μέλους της Ε.Ε., του Ε.Ο.Χ. όπως και χωρών 
που έχουν υπογράψει και κυρώσει τη Συμφωνία περί 
Δημοσίων Συμβάσεων του Παγκόσμιου Οργανισμού 
Εμπορίου (Π.Ο.Ε.) και έχουν την καταστατική τους έδρα, 
την κεντρική διοίκηση ή την κύρια εγκατάστασή τους 
στο εσωτερικό της Ε.Ε., του Ε.Ο.Χ. και στο εσωτερικό 
των χωρών που είναι συμβαλλόμενα μέρη στη Συμφω¬ 
νία Δημοσίων Συμβάσεων του Παγκόσμιου Οργανισμού 

Εμπορίου (Π.Ο.Ε.), Π οποία κυρώθηκε από την Ελλάδα 
με το Ν. 2513/97 (ΦΕΚ 139/Α/27.06.97) ή σε τρίτες χώρες 
που έχουν συνάψει συμφωνίες σύνδεσης με Ε.Ε., που 
έχουν αποδεδειγμένες ικανότητες, εξ ειδικευμένες γνώ¬ 
σεις και σημαντική εμπειρία, τουλάχιστον 3 ετών, στους 
παρακάτω τομείς: 

• Παροχής συμβουλευτικών υπηρεσιών (εκπόνηση 
μελετών/ εμπειρογνωμοσυνών και υλοποίηση έργων 
τεχνικής υποστήριξης) σε θέματα υλοποίησης ευρω¬ 
παϊκών προγραμμάτων. 

• Εμπειρία στην υλοποίηση έργων που χρηματοδο¬ 
τούνται από την ΕυρωπαϊκήΈνωση (ΤΑΜΕΙΟ ΣΥΝΟΧΗΣ) 
και αφορούν διαρθρωτικές παρεμβάσεις και πολιτικές 
ανάπτυξης. 

• Εμπειρία σε έρευνες πεδίου, δειγματοληψιών, αποτύ¬ 
πωσης και εντοπισμού ρυπασμένων χώρων, γεωλογικά 
- γεωτεχνικά έργα - υδρογεωλογικά κ,λπ. 

Επιπλέον, ο υποψήφιος ανάδοχος απαιτείται να διαθέ¬ 
τει την κατάλληλη οργάνωση, δομή και μέσα, δηλαδή: 

• Κατάλληλο υλικοτεχνικό εξοπλισμό. 

• Ομάδα έργου, στη σύνθεση της οποίας θα περι¬ 
λαμβάνονται: 

- ένας, τουλάχιστον, εμπειρογνώμονας - Υπεύθυνος 
έργου, με δωδεκαετή προϋπηρεσία και πενταετή εμπει¬ 
ρία σε θέματα αντίστοιχα με το έργο και 

- επιστημονικό προσωπικό (τουλάχιστον πέντε άτομα), 
με τουλάχιστον τριετή εμπειρία σε θέματα αντίστοιχα 
με το έργο. 

Συγκεκριμένα η Ομάδα έργου απαιτείται να έχει εμπει¬ 
ρία 3 ετών και ο Υπεύθυνος έργου 5 ετών: 

- στην εκπόνηση σχεδίων - μελετών διαχείρισης 
Αποβλήτων και ιδιαίτερα σε θέματα αποκαταστάσεων 
ΧΑΔΑ, και γενικά ρυπασμένων χώρων. 

- σε θέματα δειγματοληψιών, 

- σε θέματα εργαστηριακών αναλύσεων, 

- σε θέματα στατιστικής επεξεργασίας δεδομένων-και 
υλοποίηση βάσης δεδομένων, 

- σε θέματα διαδικασίας λήψης απόφασης (εκτίμησης 
επικινδυνότητας και κατάλληλης μεθόδου αποκατάστα¬ 
σης ρυπασμένων χώρων) μετά από επεξεργασία των 
δεδομένων, 

- στην Ελληνική και Κοινοτική περιβαλλοντική νομο¬ 
θεσία. 

VII: ΔΙΑΔΙΚΑΣΙΑ ΑΝΑΘΕΣΗΣ 

νΐΙ.1) ΚΡΙΤΗΡΙΑ ΑΝΑΘΕΣΗΣ 

Η πλέον συμφέρουσα από οικονομική άποψη προ¬ 
σφορά σύμφωνα με τα κριτήρια που αναφέρονται στο 
τεύχος προκήρυξης 

2) ΣΥΜΒΑΤΙΚΑ ΤΕΥΧΗ ΚΑΙ ΣΥΜΠΛΗΡΩΜΑΤΙΚΑ ΕΓΓΡΑ¬ 
ΦΑ - ΤΡΟΠΟΣ ΑΠΟΚΤΗΣΗΣ 

Οι υποψήφιοι μπορούν να ζητήσουν γραπτώς (με επι¬ 
στολή ή τηλεομοιοτυπία) από την Υπηρεσία διενέργειας 
του διαγωνισμού συμπληρωματικές πληροφορίες ή διευ¬ 
κρινίσεις για το περιεχόμενο της παρούσας διακήρυξης 
μέχρι δώδεκα (12) ημέρες πριν από την καταληκτική 
ημερομηνία υποβολής προσφορών. 

Οι συμπληρωματικές πληροφορίες σχετικά με τα τεύ¬ 
χη Προκήρυξης του διαγωνισμού γνωστοποιούνται σε 
όλους όσους έλαβαν την Προκήρυξη, από την Υπηρεσία 
διενέργειας του διαγωνισμού το αργότερο έξι (6) ημέρες 
πριν από την εκπνοή της προθεσμίας που έχει ορισθεί 
για την παραλαβή των προσφορών, εφόσον έχουν ζη¬ 
τηθεί εμπρόθεσμα κατά τα ανωτέρω. 


Επίσης όλα τα σχετικά έγγραφα μπορούν να ανα¬ 
κτηθούν μέσω διαδικτύου από τον Διαδικτυακό Τόπο 
\ΛΛΛ/\Λ/.βρρβΓ33.9Γ 

3) Προθεσμία για την παραλαβή των προσφορών ή 
των αιτήσεων συμμετοχής: 

Οι προσφορές υποβάλλονται μέχρι 18/02/2011 και ώρα 
12 π.μ. στα γραφεία της Ειδικής Υπηρεσίας Διαχείρισης 
Ε.Π. «ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ», Αερο¬ 
πόρου Παπαναστασίου 34, Τ.Κ. 115 237 Αθήνα, 1ος όρο¬ 
φος. 

4) Γλώσσες που μπορούν να χρησιμοποιηθούν στην 
προσφορά ή στην αίτηση συμμετοχής: Η Ελληνική γλώσ¬ 
σα 

5) Ελάχιστη απαιτούμενη χρονική διάρκεια ισχύος της 
προσφοράς 

Οι προσφορές ισχύουν για εκατόν ογδόντα (180) ημέ¬ 
ρες από την επομένη της προθεσμίας που αρχίζει από 
την επομένη της λήξης της προθεσμίας υποβολής των 
προσφορών. 

6) Όροι για το άνοιγμα των προσφορών 

Πρόσωπα που επιτρέπεται να παρευρίσκονται κατά 

το άνοιγμα των προσφορών 

Οι νόμιμοι εκπρόσωποι των συμμετεχόντων ή νομίμως 
εξουσιοδοτημένα προς τούτο πρόσωπα. 

Ημερομηνία αποσφράγισης των προσφορών 18/02/2011, 
και ώρα 12:30 

Τόπος: Στα γραφεία της Ειδικής Υπηρεσίας Διαχεί¬ 
ρισης Ε.Π. «ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ», 
Αεροπόρου Παπαναστασίου 34 5ος όροφος, Τ.Κ. 115 27, 
Αθήνα. 

VIII) ΗΜΕΡΟΜΗΝΙΑ ΑΠΟΣΤΟΛΗΣ ΤΗΣ ΠΑΡΟΥΣΑΣ ΠΡΟ¬ 
ΚΗΡΥΞΗΣ ΣΤΗΝ ΕΠΙΣΗΜΗ ΕΦΗΜΕΡΙΔΑ ΤΩΝ ΕΥΡΩΠΑΪ¬ 
ΚΩΝ ΚΟΙΝΟΤΗΤΩΝ: 13/12/2010. 

Αθήνα, 30 Νοεμβρίου 2010 

Η ΥΠΟΥΡΓΟΣ 

ΤΙΝΑ ΜΠΙΡΜΠΙΛΗ 
-♦- 

( 2 ) 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
ΑΛΕΞΑΝΔΡΟΥΠΟΛΗΣ 

Αριθμ. 220358 

Το Πανεπιστημιακό Γενικό Νοσοκομείο Αλεξανδρού¬ 
πολης διενεργεί Δημόσιο Ανοικτό διαγωνισμό ενταγ- 
μένο στο Π.Π.Υ.Υ.2010 με κλειστές προσφορές και με 
κριτήριο κατακύρωσης τη συμφερότερη προσφορά για 
τη παροχή «Υπηρεσιών Καθαριότητας» συνολικής προ- 
ϋπολογισθείσας δαπάνης 1.250.000,00€ συμπεριλαμβα¬ 
νομένου και του αναλογούντος Φ.Π.Α. 

Ημερομηνία λήξης υποβολής προσφορών: η 27/04/2011 
ημέρα Τετάρτη και ώρα 14:15 μ.μ. στο Τμήμα Γραμμα¬ 
τείας του Π.Γ.Ν.Α. (κτίριο Β, 1ος όροφος). 

Ημερομηνία αποσφράγισης προσφορών: η 28/04/2011 
ημέρα Πέμπτη και ώρα 10:00 π.μ. στο Τμήμα Προμηθειών 
του Π.Γ.Ν.Α. (κτίριο Β 1ος όροφος). 

Οι ενδιαφερόμενοι μπορούν να λάβουν γνώση των 
όρων της υπ’ αριθμ. 45/10 Διακήρυξης όλες τις εργά¬ 
σιμες ημέρες από το Τμήμα Προμηθειών του Π.Γ.Ν. 
Αλεξανδρούπολης, τηλ.: 25510-76422, καθώς και από τα 
Επιμελητήρια Αθηνών, Θεσσαλονίκης και Αλεξανδρού¬ 
πολης. 

Η διακήρυξη θα διατίθεται από το Π.Γ.Ν. Αλεξανδρού¬ 
πολης, περιοχή Δραγάνα Αλεξανδρούπολης Τ.Κ.: 68100, 
Γραφείο Προμηθειών, κτίριο Β, 1ος όροφος έναντι 30€. 

Αλεξανδρούπολη, 17 Δεκεμβρίου 2010 

Ο Αναπληρωτής Διοικητής 
I. ΝΤΟΛΑΣ 

-♦- 

(3) 

ΓΕΝΙΚΟ ΝΟΣΟΚΟΜΕΙΟ ΠΑΤΡΩΝ 
«ΠΑΝΑΓΙΑ Η ΒΟΗΘΕΙΑ» 

Αριθμ. 31802 

Το Πανεπιστημιακό Γενικό Νοσοκομείο Πατρών 
ύστερα από την υπ’ αριθ. 35/14-12-10 απόφαση του Δ.Σ. 
μεταθέτει την ημερομηνία διενέργειας του ανοικτού 
διαγωνισμού για την προμήθεια ΑΝΤΙΔΡΑΣΤΗΡΙΩΝ ΒΙ¬ 
ΟΧΗΜΙΚΩΝ ΕΞΕΤΑΣΕΩΝ 

με ημερομηνία διενέργειας την 20/12/10 σε ημερομη¬ 
νία που θα γίνει γνωστή με την επαναδημοσίευση του 
διαγωνισμού. 

Πάτρα, 16 Δεκεμβρίου 2010 

Ο Διοικητής 
ΑΠΟΣΤΟΛΟΣ ΛΕΤΣΙΟΣ 

-♦- 

(4) 

ΓΕΝΙΚΟ ΝΟΣΟΚΟΜΕΙΟ ΝΙΚΑΙΑΣ 
«ΑΓΙΟΣ ΠΑΝΤΕΛΕΗΜΩΝ» 

Αριθμ. 53215 

Το Γ ενικό Νοσοκομείο Νίκαιας αναβάλλει τον Διεθνή 
ανοικτό διαγωνισμό, με γραπτές σφραγισμένες προ¬ 
σφορές και κριτήριο κατακύρωσης την συμφερότερη 
προσφορά, που θα γινόταν στις 21-12-10, ημέρα Τρίτη 
και ώρα 10:00 π.μ. για την προμήθεια ΑΝΤΙΔΡΑΣΤΗΡΙΩΝ 
ΑΙΜΟΔΟΣΙΑΣ, προϋπολογισθείσας δαπάνης 2.223.590 € 
συμπεριλαμβανομένου του Φ.Π.Α. (Αρ. Διακ. 23/2010). 

Για κάθε άλλη πληροφορία οι ενδιαφερόμενοι μπο¬ 
ρούν να απευθύνονται στο Γρ. Προμηθειών κάθε εργά¬ 
σιμη ημέρα και ώρα και στο τηλέφωνο 213 2077407-8. 

Νίκαια, 16 Δεκεμβρίου 2010 

Ο Διοικητής 
ΧΡΗΣΤΟΣ ΡΕΣΣΟΣ 

-♦- 

(5) 

ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

Αριθμ. 58043 

1. Η ΘΕΜΙΣ ΚΑΤΑΣΚΕΥΑΣΤΙΚΗ Α.Ε. προκηρύσσει δη¬ 
μόσιο ανοιχτό μειοδοτικό διαγωνισμό με σφραγισμένες 
προσφορές, για το έργο «1) ΛΗΨΗ ΑΜΕΣΩΝ ΜΕΤΡΩΝ ΓΙΑ 
ΑΡΣΗ ΕΠΙΚΙΝΔΥΝΟΤΗΤΑΣ ΚΑΙ ΣΤΟΙΧΕΙΩΔΗ ΛΕΙΤΟΥΡΓΙΑ 
ΜΕΤΑ ΤΗΝ ΕΚΡΗΞΗ ΤΗΣ 14/5/2010, 2) ΕΡΓΑΣΙΕΣ ΠΛΗ¬ 
ΡΟΥΣ ΑΠΟΚΑΤΑΣΤΑΣΗΣ, 3) ΕΡΓΑΣΙΕΣ ΕΓΚΑΤΑΣΤΑΣΗΣ 
ΜΕΤΡΩΝ ΑΣΦΑΛΕΙΑΣ ΣΤΟ ΚΤΙΡΙΟ ΤΟΥ ΔΙΚΑΣΤΙΚΟΥ 
ΜΕΓΑΡΟΥ ΘΕΣΣΑΛΟΝΙΚΗΣ - ΦΑΣΗ Δ: ΕΡΓΑΣΙΕΣ ΠΛΗ¬ 
ΡΟΥΣ ΑΠΟΚΑΤΑΣΤΑΣΗΣ ΤΩΝ ΚΑΤΕΣΤΡΑΜΜΕΝΩΝ ΑΠΟ 
ΤΗΝ ΕΚΡΗΞΗ ΤΜΗΜΑΤΩΝ ΤΟΥ ΚΤΙΡΙΟΥ», με το σύστημα 
προσφοράς με ενιαίο ποσοστό έκπτωσης σε ακέραιες 
μονάδες, σύμφωνα με τον Κανονισμό Ανάθεσης & Εκτέ¬ 
λεσης Έργων της εταιρίας (ΦΕΚ 114Β/12-2-98). 


3. Προϋπολογισμός έργου: € 733.363,00 συμπεριλαμ¬ 
βανομένων Γ.Ε. και Ο.Ε. 18%, απροβλέπτων 15% και ΦΠΑ 
23%. Στην δημοπρασία γίνονται δεκτές: 

Α. Ελληνικές Εργοληπτικές Επιχειρήσεις εγγεγραμ¬ 
μένες στο ΜΕΕΠ Α2,1ης και 2ης τάξης για οικοδομικά 
έργα και ταυτόχρονο 1ης, 2ης και 3ης (εντός νομού) 
τάξης για ηλεκτρομηχανολογικά έργα. 

Β. Αλλοδαπές Εργοληπτικές Επιχειρήσεις που έχουν 
συσταθεί σύμφωνα με τη νομοθεσία του κράτους - μέ¬ 
λους της Ε.Ε. ή του Ε.Ο.Χ. ή και των χωρών που έχουν 
κυρώσει την ΣΔΣ. 

Γ. Κοινοπραξίες μεταξύ Ελληνικών Εργοληπτικών επι¬ 
χειρήσεων, εγγεγραμμένες στο ΜΕΕΠ τάξης Α2 και άνω 
για οικοδομικά έργα και 1ης ή 2 (δύο) Α2 τάξης και άνω 
για ηλεκτρομηχανολογικά έργα. 

3. Προθεσμία ολοκλήρωσης των εργασιών: 120 ημε¬ 
ρολογιακές ημέρες από την ημερομηνία υπογραφής 
της σύμβασης. 

4. Τα τεύχη δημοπράτησης δίδονται κατόπιν προσκό¬ 
μισης ειδικής προς τούτο εξουσιοδότησης και φωτοα¬ 
ντιγράφου της βεβαίωσης ΜΕΕΠ, τις εργάσιμες ημέρες 
και ώρες με την καταβολή ποσού € 60, μέχρι και την 
14/01/2011, από τα γραφεία της εταιρίας στη Λ. Με¬ 
σογείων 96, 115 27, Αθήνα. Τηλ· 210 7728100. Ραχ: 210 
7728189. 

5. Ημερομηνία λήξης της προθεσμίας παραλαβής των 
προσφορών - Ώρα και τόπος αποσφράγισης των προ¬ 
σφορών: Η 18η Ιανουάριου 2011, ημέρα Τρίτη και ώρα 
10:00 π.μ. στα γραφεία της εταιρείας. 

6. Η εγγύηση συμμετοχής ορίζεται σε € 11.925,00. Η 
εγγύηση καλής εκτέλεσης ορίζεται σε ποσοστό 10% επί 
του συμβατικού προϋπολογισμού του έργου και προσαυ¬ 
ξάνεται ανάλογα με το ποσοστό της τελικής έκπτωσης 
που θα υποβληθεί. Οι ανωτέρω εγγυήσεις θα πρέπει 
να έχουν ισχύ για την (α) 7 μηνών από την ημερομηνία 
δημοπράτησης και για τη (β) αορίστου χρόνου. 

7. Δεν γίνονται δεκτές εναλλακτικές προσφορές. 

Τα έξοδα δημοσίευσης της παρούσας περίληψης δι¬ 
ακήρυξης βαρύνουν τον ανάδοχο του έργου. 

Αθήνα, 16 Δεκεμβρίου 2010 

Ο Διευθύνων Σύμβουλος 
ΒΑΣΙΛΕΙΟΣ ΧΑΝΔΑΚΑΣ 

-♦- 

( 6 )\ 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ 
ΑΛΕΞΑΝΔΡΟΥΠΟΛΗΣ 

Αριθμ. 220356 

Το Πανεπιστημιακό Γενικό Νοσοκομείο Αλεξανδρού¬ 
πολης διενεργεί Δημόσιο Ανοικτό διαγωνισμό ενταγ- 
μένο στο Π.Π.Υ.Υ.2010 με κλειστές προσφορές και με 
κριτήριο κατακύρωσης το μεγαλύτερο ποσοστό έκπτω¬ 
σης επί της μέσης λιανικής για τη προμήθεια «ΚΑΥΣΙΜΑ» 
(Κωδικός 02303-05002) συνολικής προϋπολογισθείσας 
δαπάνης 1.847.877,00€ συμπεριλαμβανομένου και του 
αναλογούντος Φ.Π.Α. 

Ημερομηνία λήξης υποβολής προσφορών: η 26/04/2011 
ημέρα Τρίτη και ώρα 14:15 μ.μ. στο Τμήμα Γραμματείας 
του Π.Γ.Ν.Α. (κτίριο Β, 1ος όροφος). 

Ημερομηνία αποσφράγισης προσφορών: η 27/04/2011 
ημέρα Τετάρτη και ώρα 10:00 π.μ. στο Τμήμα Προμη¬ 
θειών του Π.Γ.Ν.Α. (κτίριο Β 1ος όροφος). 

Οι ενδιαφερόμενοι μπορούν να λάβουν γνώση των 
όρων της υπ’ αριθμ. 82/10 Διακήρυξης όλες τις εργά¬ 
σιμες ημέρες από το Τμήμα Προμηθειών του Π.Γ.Ν. 
Αλεξανδρούπολης, τηλ.: 25510-76422, καθώς και από τα 
Επιμελητήρια Αθηνών, Θεσσαλονίκης και Αλεξανδρού¬ 
πολης. 

Η διακήρυξη θα διατίθεται από το Π.Γ.Ν. Αλεξανδρού¬ 
πολης, περιοχή Δραγάνα Αλεξανδρούπολης Τ.Κ.: 68100, 
Γραφείο Προμηθειών, κτίριο Β, 1ος όροφος έναντι 30€. 

Αλεξανδρούπολη, 17 Δεκεμβρίου 2010 

Ο Διοικητής 
Ν. ΡΑΠΤΟΠΟΥΛΟΣ 

-♦- 

(7) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΓΡΕΒΕΝΩΝ (Δ.Ε.Υ.Α.Γ.) 

Αριθμ. 939 

Ο Πρόεδρος του Δ.Σ. της Δ.Ε.Υ.Α. Γρεβενών: 

Διακηρύσσει τη διενέργεια ανοικτής δημοπρασίας για 
την ανάδειξη αναδόχου κατασκευής του έργου «ΑΝΤΙ¬ 
ΚΑΤΑΣΤΑΣΗ ΔΙΚΤΥΟΥ ΥΔΡΕΥΣΗΣ ΤΗΣ ΠΟΛΗΣ ΤΩΝ ΓΡΕ¬ 
ΒΕΝΩΝ ΚΑΙ ΝΕΕΣ ΔΕΞΑΜΕΝΕΣ ΥΔΡΕΥΣΗΣ», με σφραγι¬ 
σμένες προσφορές και με το σύστημα προσφοράς με 
επιμέρους ποσοστά έκπτωσης κατά ομάδες τιμών, που 
θα διεξαχθεί σύμφωνα με τις διατάξεις του Ν. 3669/2008 
Ο προϋπολογισμός του έργου ανέρχεται στο ποσό των 
10.336.134,45 ΕΥΡΩ (χωρίς Φ.Π.Α. 23%). Το έργο είναι 
ενταγμένο στον άξονα προτεραιότητας 8 «Αειφόρος 
Ανάπτυξη και Ποιότητα Ζωής στη Δυτική Μακεδονία» 
του Ε.Π. «Μακεδονίας - Θράκης 2007 - 2013» και συγ- 
χρηματοδοτείται από το ΕΤΠΑ (Ευρωπαϊκό Ταμείο Πε¬ 
ριφερειακής Ανάπτυξης - Κωδικός Πράξης: ΣΑΕΠ005/8). 
Το έργο χρηματοδοτείται κατά 81,46% από το ΕΤΠΑ, 
κατά 6,49% από Εθνικούς Πόρους και κατά 12,05% από 
ίδιους πόρους της Δ.Ε.Υ.Α. Γ ρεβενών. Το έργο υπόκειται 
στις κρατήσεις που προβλέπονται για τα έργα αυτά, 
περιλαμβανομένης και της κράτησης 6%ο του άρθρου 
27 παρ. 34-37 του Ν. 2166/93 (Φ.Ε.Κ. 137 Α/24-8-93). 

Η επιλογή του Αναδόχου, θα γίνει σύμφωνα με την 
«ανοικτή διαδικασία» των άρθρων 111 παρ. 10 περ. α) 
και 123 του ν. 3669/08 και υπό τις προϋποθέσεις του 
νόμου αυτού. 

Η οικονομική προσφορά των διαγωνιζομένων, θα 
υποβληθεί με το σύστημα ΕΠΙΜΕΡΟΥΣ ΠΟΣΟΣΤΑ ΕΚ¬ 
ΠΤΩΣΗΣ του άρθρου 4 παράγραφος β) του Ν. 3669/08 
και θα διέπεται από τα οριζόμενα στο άρθρο 6 του 
Ν. 3669/08. 

Η δημοπρασία θα διεξαχθεί στις 22/02/2011, ημέρα 
Τρίτη και ώρα λήξης της υποβολής προσφορών η 10:00 
π.μ. 

Στο διαγωνισμό δικαιούνται να συμμετάσχουν: Μεμο¬ 
νωμένες εργοληπτικές επιχειρήσεις, οι οποίες: 

α. Είναι εγγεγραμμένες στο Μητρώο Εργοληπτικών 
Επιχειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν ί) στην 4η τάξη και άνω για έργα κα¬ 
τηγορίας Υδραυλικά υπό τους περιορισμούς των κα¬ 
τωτέρων ορίων, 3η τάξη και άνω για έργα κατηγορίας 
Οικοδομικά υπό τους περιορισμούς των κατωτέρων 
ορίων και 2η τάξη και άνω για έργα κατηγορίας Ηλε- 
κτρομηχανολογικά υπό τους περιορισμούς των κατω¬ 
τέρων ορίων, 


β. προέρχονται από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.Ε.Π., είτε 

γ. προέρχονται από ως ανωτέρω β’ κράτη, στα οποία 
δεν τηρούνται επίσημοι κατάλογοι αναγνωρισμένων εργο¬ 
ληπτών, εφόσον αποδεικνύουν ότι έχουν εκτελέσει έργα 
παρόμοια με το δημοπρατούμενο, από ποιοτική και πο¬ 
σοτική άποψη. Κοινοπραξίες Εργοληπτικών Επιχειρήσεων 
των παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 16 
παρ. 7 του ν. 3669/08 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

Κοινοπραξίες εργοληπτικών επιχειρήσεων για την 
κάλυψη των διάφορων κατηγοριών των εργασιών του 
έργου υπό τους όρους της παρ. 3 του άρθρου 16 του 
ν. 3669/08. Το ποσοστό συμμετοχής της κάθε επιχεί¬ 
ρησης στο κοινοπρακτικό σχήμα προκύπτει από τον 
προϋπολογισμό της κατηγορίας για την οποία αυτή συμ¬ 
μετέχει και δεν είναι απαραίτητο να αναγράφεται. Κα¬ 
τηγορία εργασιών με ποσοστό κάτω του 10% του προ¬ 
ϋπολογισμού του έργου (χωρίς αναθεώρηση και Φ.Π.Α.), 
εφόσον δεν καλείται στη δημοπρασία, αθροίζεται στον 
προϋπολογισμό της μεγαλύτερης κατηγορίας. 

Κοινοπραξίες εργοληπτικών επιχειρήσεων εγγεγραμ¬ 
μένων στην τάξη 2η του Μ.Ε.Ε.Π. για έργα κατηγορίας 
Οικοδομικών, με τις προϋποθέσεις της παρ. 10 του άρ¬ 
θρου 16 του ν. 3669/08, (αναβάθμιση ορίου λόγω κοινο¬ 
πραξίας) και με την προϋπόθεση ότι ισχύουν τα αναγρα¬ 
φόμενα στην παράγραφο 21.1 της παρούσης διακήρυξης 
για τις υπόλοιπες κατηγορίες. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτικές 
επιχειρήσεις ή κοινοπραξίες εργοληπτικών επιχειρήσεων 
κατ’ εφαρμογή της παρ. 9 του άρθρου 16 του ν. 3669/08 
(«κύρια κατηγορία»). Κατά τα λοιπά εφαρμόζονται οι 
ισχύουσες διατάξεις για τη συμμετοχή εργοληπτικών 
επιχειρήσεων σε διαγωνισμούς για την κατασκευή Δη¬ 
μοσίων Έργων. 

Για την έγκυρη συμμετοχή στο διαγωνισμό κατατί¬ 
θενται από τους διαγωνιζόμενους, κατά τους όρους 
του άρθρου 24 του ν. 3669/08, εγγυητικές επιστολές 
συμμετοχής, που εκδίδονται από το ΤΣΜΕΔΕ ή από 
αναγνωρισμένα τραπεζικά ιδρύματα που λειτουργούν 
νόμιμα στην Ελλάδα ή σε οποιοδήποτε άλλο κράτος 
της ΕΈ. ή του Ε.Ο.Χ. καθώς και σε χώρες που έχουν 
υπογράψει και κυρώσει την συμφωνία για τις Δημόσιες 
Συμβάσεις. Οι ανωτέρω εγγυητικές επιστολές θα ανέρ¬ 
χονται σε ποσοστό 2% επί του προϋπολογισμού της 
υπηρεσίας, χωρίς αναθεώρηση και Φ.Π.Α., ήτοι στο ποσό 
των 201.389,77 ΕΥΡΩ. Οι εγγυητικές επιστολές απευθύ¬ 
νονται είτε στην υπηρεσία που διεξάγει το διαγωνισμό, 
είτε στο φορέα κατασκευής, είτε στον κύριο του έργου 
και σε περίπτωση διαγωνιζόμενης κοινοπραξίας πρέπει 
να είναι κοινές υπέρ όλων των μελών της. 

Οι εγγυητικές επιστολές αναφέρουν απαραίτητα 
την επωνυμία του διαγωνιζόμενου νομικού προσώπου 
(εταιρείας) ή τον τίτλο της Κοινοπραξίας, τον τίτλο 
του έργου για το οποίο δίδεται η εγγύηση, σαφή πα¬ 
ραίτηση του εγγυητή από την ένσταση της διζήσεως 
μέχρι το παραπάνω ποσό και ανεπιφύλακτη υπόσχεση 
περί καταβολής του ποσού της εγγύησης, χωρίς καμία 
ένσταση ή αντίρρηση, μέσα σε πέντε (5) το πολύ ερ¬ 
γάσιμες ημέρες από τη σχετική ειδοποίηση, κατά τα 
αναφερόμενα ειδικότερα στις διατάξεις του άρθρου 
24 του ν. 3669/08. 

Σφάλματα ή ελλείψεις που σχετίζονται με τον τίτλο 
του έργου ή τον υπερού η εγγύηση δεν οδηγούν σε 
αποκλεισμό αν δεν γεννάται σύγχυση. 

Οι εγγυητικές επιστολές συμμετοχής δε γίνονται δε¬ 
κτές, αν έχουν χρόνο ισχύος μικρότερο των εννέα μηνών 
και τριάντα ημερών, από την ημερομηνία δημοπράτησης 
(άρθρο 23 παρ. 2 και 3 του Π.Δ. 609/85), όπως ισχύει 
μετά την τροποποίηση του με το άρθρο 4 παρ. 12 του 
ν 3481/06). 

Οι εγγυητικές επιστολές καταπίπτουν υπέρ του Κυρί¬ 
ου του Έργου, εφόσον συντρέχει νόμιμη περίπτωση. 

Οι ενδιαφερόμενοι μπορούν να λάβουν γνώση των 
όρων της διακήρυξης και να προμηθευτούν τα τεύχη 
του διαγωνισμού, μέχρι και τις 16/02/2011, από τη Γραμ- 
ματεία της Τεχνικής Υπηρεσίας της Δ.Ε.Υ.Α. Γρεβενών, 
δ/νση: Τέρμα Κ. Ταλιαδούρη (Κτίριο πρώην ΕΟΜΜΕΧ), 
πληροφορίες Θεόδωρο Πούλιο και Επαμεινώνδα Τοτί- 
δη, τηλ.: 24620-25433. Για την παραλαβή των τευχών οι 
ενδιαφερόμενοι καταβάλλουν τη δαπάνη αναπαραγω¬ 
γής τους, που ανέρχεται σε 500,00 ΕΥΡΩ, εκτός αν ο 
ενδιαφερόμενος αναλάβει με δαπάνη και επιμέλεια του 
την αναπαραγωγή. Το ανωτέρω ποσό καταβάλλεται 
στο ταμείο της Δ.Ε.Υ.Α.Γ. ή στο τραπεζικό λογαριασμό 
που διατηρεί η επιχείρηση στην Τράπεζα Πειραιώς 5240 
049559363. 

Αν για οποιονδήποτε λόγο δε διεξαχθεί η δημοπρασία 
την προαναφερθείσα ημερομηνία ή, αν διεξαχθεί μεν 
αλλά δεν κατατεθεί καμιά προσφορά, θα διενεργηθεί σε 
νέα ημερομηνία που θα καθορίσει με πράξη της η Προ- 
ϊσταμένη Αρχή και η οποία θα γνωστοποιηθεί με Φαξ 
5 (πέντε) τουλάχιστον εργάσιμες ημέρες πριν τη νέα 
ημερομηνία, σε όσους έλαβαν τεύχη του διαγωνισμού 
και την ίδια ώρα. (10:00 π.μ.). Η ίδια διαδικασία μπορεί 
να επαναληφθεί και δεύτερη φορά με τους ίδιους όρους 
και προϋποθέσεις. 

Γρεβενά, 16 Δεκεμβρίου 2010 

Ο Πρόεδρος Δ.Σ 
ΓΕΩΡΓΙΟΣ ΝΟΥΤΣΟΣ 

-♦- 

( 8 ) 

ΠΟΛΕΜΙΚΗ ΑΕΡΟΠΟΡΙΑ 
ΥΠΗΡΕΣΙΑ ΠΡΟΜΗΘΕΙΩΝ 

Αριθμ. Διακ. 102 

1. α. Αναθέτουσα Αρχή: 

ΔΙΟΙΚΗΣΗ ΑΕΡΟΠΟΡΙΚΗ! ΥΠΟΣΤΗΡΙΞΗΣ (ΔΑΥ) / Αερο¬ 
δρόμιο Ελευσίνας 

β. Υπηρεσία που διενεργεί τον διαγωνισμό: 

ΥΠΗΡΕΣΙΑ ΠΡΟΜΗΘΕΙΩΝ ΠΟΛΕΜΙΚΗΣ ΑΕΡΟΠΟΡΙΑΣ 
ΔΗΜ. ΣΟΥΤΣΟΥ 40, ΤΚ 11521 ΑΜΠΕΛΟΚΗΠΟΙ ΤΗΛ. : 210- 
870 50 15, ΡΑΧ : 210-64 45 633 


2. Διαδικασία διεξαγωγής του διαγωνισμού: Διαγωνι¬ 
σμός ανοικτής διαδικασίας, σύμφωνα με τις διατάξεις 
του Π.Δ. 118/2007 και συμπληρωματικώς με τις διατάξεις 
των Ν. 2362/95 και Ν. 2286/95. 

3. α. Αντικείμενο του διαγωνισμού: Προμήθεια «Πλυ¬ 
ντηρίου Χειρουργικών Εργαλείων» του 251 ΓΝΑ. 

β. Προϋπολογισθείσα δαπάνη συμπεριλαμβανομένου 
του αναλογούντος ΦΠΑ και των προβλεπόμενων κρα¬ 
τήσεων: 71.340,00 € 

4. α. Διεύθυνση για την λήψη των εγγράφων του δσμού 
και παροχή πληροφοριών τις εργάσιμες ημέρες και 
ώρες από 08:00 - 14:00 : Βλέπε σημείο ένα (1β). 

β. Το κόστος εκάστης διακήρυξης ανέρχεται σε: 
*15,00€ * 

γ. Ηλεκτρονική πρόσβαση: νννννν.ίιαί.ρΓ 

Πλήρες αντίγραφο της διακήρυξης διατίθεται και στην 
επίσημη ιστοσελίδα της Πολεμικής Αεροπορίας (νννννν. 
ίιαΐ.ρΓ) σε μορφή .ράί. Διευκρινίζεται ότι ΑΠΑΡΑΒΑΤΟ 
ΟΡΟ για συμμετοχή στον εν λόγω διαγωνισμό αποτελεί 
η καταβολή του ιδίου αντιτίμου από τους ενδιαφερο¬ 
μένους προμηθευτές, οι οποίοι λαμβάνουν γνώση των 
πλήρη όρων της διακήρυξης μέσω ηλεκτρονικού αντι¬ 
γράφου αυτής από την ιστοσελίδα της Π.Α. 

5. α. Λήξη της προθεσμίας παραλαβής των προσφο¬ 
ρών: 27η Ιαν. 2011 Ώρα 14:00 

β. Ημερομηνία αποσφράγισης των προσφορών: 28η 
Ιαν. 2011 Ώρα 10:00. 

γ. Γλώσσα : Ελληνική 

δ. Εναλλακτικές προσφορές: Δεν θα ληφθούν υπόψη 

6. Πρόσωπα τα οποία επιτρέπεται να παρίστανται 
κατά την αποσφράγιση των προσφορών: 

Ανοιχτή Συνεδρίαση για τους συμμετέχοντες προ¬ 
μηθευτές ή τους εξουσιοδοτημένους εκπροσώπους 
αυτών 

7. Εγγυήσεις: Γ ια τη συμμετοχή στο διαγωνισμό θα 
κατατεθεί από κάθε προμηθευτή εγγυητική επιστολή 
συμμετοχής που να καλύπτει το 5 % της προϋπολογι- 
σθείσας δαπάνης με ΦΠΑ. 

8. α. Τόπος παράδοσης: 251 ΓΝΑ /Χολαργός 

β. Πληρωμή: Εντός εξήντα (60) ημερών, υπολογιζό¬ 
μενων από την επομένη της υποβολής του τιμολογίου 
πώλησης από τον προμηθευτή. 

9. Χρόνος ισχύος προσφορών: Έξι (6) μήνες από την 
ημερομηνία διενέργειας του διαγωνισμού με δικαίωμα 
παράτασης από την Υπηρεσία. 

10. Κριτήριο κατακύρωσης του διαγωνισμού: Η χαμη¬ 
λότερη τιμή. 

11. Ημερομηνία αποστολής της ανακοίνωσης: 

- στην Εφημερίδα της Κυβέρνησης: 17 Δεκεμβρίου 
2010 

- στον ελληνικό Τύπο: 17 Δεκεμβρίου 2010 

12. Γνωρίζεται ότι οι διευκρινίσεις επί των τιθέμε¬ 
νων ερωτημάτων υποψηφίων συμμετασχόντων στο 
διαγωνισμό, όσον αφορά τους όρους της διακήρυξης 
αυτού, παρέχονται εγγράφως από την Υπηρεσία μας 
σε όσους έχουν εκδηλώσει ενδιαφέρον συμμετο¬ 
χής. Προς τούτο, οι υποψήφιοι συμμετέχοντες στο 
διαγωνισμό που λαμβάνουν γνώση της διακήρυξης 
μέσω του διαδικτύου, παρακαλούνται για την έγκαιρη 

υποβολή στην Υπηρεσία μας των στοιχείων επικοι¬ 
νωνίας τους, ώστε να καθίσταται δυνατή η ενημέ¬ 
ρωσή τους. 

Αθήνα, 17 Δεκεμβρίου 2010 

Ο Διοικητής 
ΓΕΩΡΓΙΟΣ ΔΑΝΙΗΛΙΔΗΣ 

-♦- 

(9) 

ΠΟΛΕΜΙΚΗ ΑΕΡΟΠΟΡΙΑ 
ΥΠΗΡΕΣΙΑ ΠΡΟΜΗΘΕΙΩΝ 

Αριθμ. Διακ. 89 

1. Σας γνωρίζουμε ότι μετατίθεται η διενέργεια του 
υπ’ αριθμ. 89/10 επαναληπτικού διαγωνισμού, για την 
Προμήθεια Υλικών «ΟΑΩ/ΡΑϋ Περιόδου 2010-2013», που 
είχε προγραμματιστεί να διενεργηθεί στις 21 Δεκεμβρί¬ 
ου 2010, ημέρα Τρίτη και ώρα 10:00 π.μ. 

2. Νέα ημερομηνία διενέργειας του διαγωνισμού είναι 
η 20η Ιανουάριου 2011, ημέρα Πέμπτη και ώρα 10:00 π.μ., 
με τόπο διενέργειας την Υπηρεσία Προμηθειών της Πο¬ 
λεμικής Αεροπορίας (Δ. Σούτσου 40, Αμπελόκηποι, 4ος 
όροφος, Αίθουσα 430). 

3. Νέα προθεσμία κατάθεσης των προσφορών είναι η 
19η Ιανουάριου 2011, ημέρα Τετάρτη και ώρα 14:00 μμ., 
στην κεντρική γραμματεία της Υπηρεσίας μας. 

4. Η εν λόγω μετάθεση κρίνεται απαραίτητη προκει- 
μένου οι ενδιαφερόμενοι προμηθευτές προετοιμαστούν 
κατάλληλα για την κατάθεση προσφορών. 

5. Ημερομηνία αποστολής της αναβολής της ανακοί¬ 
νωσης του διαγωνισμού: 

α. Στην επίσημη εφημερίδα των Ε.Κ.: 17 Δεκεμβρίου 
2010 . 

β. Στο τεύχος διακηρύξεων δημοσίων συμβάσεων της 
Εφημερίδας της Ελληνικής Κυβερνήσεως: 17 Δεκεμβρίου 
2010 . 

γ. Στον Ελληνικό Τύπο: 17 Δεκεμβρίου 2010. 

Αθήνα, 17 Δεκεμβρίου 2010 

Ο Διοικητής 
ΓΕΩΡΓΙΟΣ ΔΑΝΙΗΛΙΔΗΣ 
-♦- 

( 10 ) 

ΟΙΚΟΝΟΜΙΚΟ ΠΑΝΕΠΙΣΤΗΜΙΟ ΑΘΗΝΩΝ 

Αριθμ. 6050 

Το Οικονομικό Πανεπιστήμιο Αθηνών προκηρύσσει Δι¬ 
εθνή Ανοικτό Δημόσιο Μειοδοτικό Διαγωνισμό με σφρα¬ 
γισμένες προσφορές, σύμφωνα με το Π.Δ. 715/79, για 
«Αγορά Ακινήτου για κάλυψη εκπαιδευτικών-ερευνητι- 
κών αναγκών ΟΠΑ», προϋπολογιζόμενης δαπάνης μέχρι 
επτάμισι εκατομμυρίων Ευρώ (7.500.000,00 €). Το προς 
αγορά ακίνητο θα πρέπει να έχει επιφάνεια τουλάχιστον 
5.000 τ.μ. και να βρίσκεται σε ακτίνα όχι μεγαλύτερη 
των 800 μ. από το Κεντρικό Κτίριο του Οικονομικού 
Πανεπιστημίου Αθηνών, οδός Πατησίων 76. 

Ο διαγωνισμός θα διεξαχθεί την Παρασκευή 4 Φε¬ 
βρουάριου 2011 και ώρα 12:00 μ. στα γραφεία του Τμή¬ 
ματος Έργων του Οικονομικού Πανεπιστημίου Αθηνών 
(Πατησίων 80 - Αθήνα), ενώπιον αρμόδιας Επιτροπής. 

Τελική ημερομηνία και ώρα υποβολής των προσφο¬ 
ρών ορίζεται η Πέμπτη 3 Φεβρουάριου 2011 και ώρα 
11:30 π.μ. 


Οι ενδιαφερόμενοι μπορούν να παραλαμβάνουν την 
Διακήρυξη από το Τμήμα Επιμελητείας του ΟΠΑ, Πα¬ 
τησίων 76, κατά τις εργάσιμες ημέρες και ώρες, καθώς 
και από το δίΐθ του Πανεπιστημίου νννννν.ευβό.ρΓ. 

Διευκρινίσεις επί των θεμάτων που αναφέρονται στην 
Διακήρυξη θα δίνονται από το Τμήμα Επιμελητείας του 
Οικονομικού Πανεπιστημίου Αθηνών, Μ. Κούρτη, τηλ. 210 
8203210. Πληροφορίες για τεχνικά θέματα παρέχονται 
από το Τμήμα Έργων, Γ. Γράπας, τηλ.210 8203718-19- 
20 . 

Αθήνα, 13 Δεκεμβρίου 2010 
Ο Πρύτανης 

ΓΡΗΓΟΡΙΟΣ Π. ΠΡΑΣΤΑΚΟΣ 
-♦- 

( 11 ) 

ΥΠΟΥΡΓΕΙΟ ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

Αριθμ. 10727 

Α. Αναθέτουσα Αρχή: Ειδική Υπηρεσία Εφαρμογής Εκ¬ 
παιδευτικών Δράσεων (Ε.Υ.Ε. Ε.Δ.) - Υπουργείο Παιδείας, 
Δια Βίου Μάθησης και θρησκευμάτων (ΥΠ.ΠΑΙΔΕΙΑΣ 
Δ.Β.Μ.Θ.) - Ανδρέα Παπανδρέου 37, Τ.Κ. 151 80, Μαρούσι, 
Νομός Αττικής. Ιστοσελίδα νννννν.Θνθ.πιίηθάυ.ρον.θΓ 

Αρμόδιοι υπάλληλοι για την παροχή πληροφοριών και 
διευκρινίσεων σχετικά με το τεύχος προκήρυξης είναι 
ο κος Π.Τάσσης 210-3442926, η Α. Καραγεωργοπούλου 
210-3443330 και η Α. Γαρδίκα 210-3442155, αριθμός τη¬ 
λεομοιοτυπίας 210 - 344.2153, Ηλεκτρονικό ταχυδρομείο: 
ρί335ί5@πιίηθάυ.9ον.9Γ, ΙΙ<3Γ39θθΓ9ορουΙου@ πιίηοάυ.ρον. 
9Γ και 393ΓάίΙ<3@ πιίηοάυ. 9 ον. 9 Γ 

Β. 1) Κοινό λεξιλόγιο για τις δημόσιες συμβάσεις (ΟΡν): 
79824000 - 6 (Υπηρεσίες εκτύπωσης και διανομής) 

Οι υπηρεσίες υπάγονται στην κατηγορία 15 «Υπηρεσίες 
εκδόσεων και εκτυπώσεων έναντι αμοιβής ή βάσει σύμβα¬ 
σης» σύμφωνα με την οδηγία 18/2004/ΕΚ όπως ισχύει. 

2) Τόπος παροχής υπηρεσιών: Η Ελληνική επικράτεια 

3) Αντικείμενο του διαγωνισμού: Η επιλογή αναδόχου 
για την παροχή υπηρεσιών που αφορά: 

• Την αναπαραγωγή και την διανομή εκπαιδευτικού 
υλικού το οποίο συνίσταται από: α) το ΡοΡίοΙίο Γλωσσών 
με τον σχετικό Φάκελο/Κλασέρ αυτού, και β) τον Οδηγό 
Εφαρμογής του ΡοιΙίοΙίο Γλωσσών για τους Εκπαιδευ¬ 
τικούς Γαλλικής και Γερμανικής Γλώσσας. 

• Την αναπαραγωγή και την διανομή επιμορφωτικού 
υλικού το οποίο θα παραχθεί από τους Σχολικούς Συμ¬ 
βούλους Γ αλλικής και Γ ερμανικής Γλώσσας, με τη μορ¬ 
φή Πρακτικών. Η σύμβαση του παρόντος διαγωνισμού 
διέπεται από την Συμφωνία περί Δημοσίων Συμβάσεων. 
Δεν υποδιαιρείται σε τμήματα. Εναλλακτικές προσφο¬ 
ρές δεν θα ληφθούν υπόψη. 

4) Προϋπολογισμός διαγωνισμού: Ένα εκατομμύριο 
τριακόσιες είκοσι πέντε χιλιάδες διακόσια τρία ευρώ 
και είκοσι πέντε λεπτά (1.325.203,25 €) άνευ ΦΠΑ, ήτοι 
Ένα εκατομμύριο εξακόσιες τριάντα χιλιάδες ευρώ 
(1.630.000,00 €) συμπεριλαμβανομένου ΦΠΑ (23%) 

5) Διάρκεια Σύμβασης: 100 (εκατό) ημέρες από την 
υπογραφή της. 

Γ. 1) Απαιτούμενες εγγυήσεις: 

α) Εγγυητική επιστολή συμμετοχής στον διαγωνισμό, 
ποσού ίσο με το 5% του προϋπολογισμού του με ΦΠΑ, ήτοι 
ογδόντα μία χιλιάδες πεντακόσια ευρώ (81.500,00 €). 

β) Εγγυητική επιστολή καλής εκτέλεσης των όρων 
της σύμβασης, ποσού ίσου με το 10% του συμβατικού 
τιμήματος άνευ ΦΠΑ. 

2) Κύριοι όροι χρηματοδότησης και πληρωμών: 

α) Η δαπάνη θα βαρύνει τον προϋπολογισμό των Πρά¬ 
ξεων στο πλαίσιο των οποίων θα διενεργηθεί ο σχετικός 
διαγωνισμός και ειδικότερα την ΣΑ Ε045/8 και Κωδι¬ 
κούς Πράξεων (ΣΑ) 2009ΣΕ04580004, 2009ΣΕ04580005 
και 2009ΣΕ04580006. Οι σχετικές πράξεις συγχρημα- 
τοδοτούνται μέσω του Επιχειρησιακού Προγράμματος 
«Εκπαίδευση και Δια Βίου Μάθηση» από την Ευρωπαϊκή 
Ένωση-Ευρωπαϊκό Κοινωνικό Ταμείο και από Εθνικούς 
Πόρους. 

β) Οι πληρωμές του αναδόχου θα πραγματοποιηθούν 
ως ακολούθως: 

ί) Ενδιάμεσες πληρωμές: 60% του συνολικού συμ¬ 
βατικού τιμήματος συμπεριλαμβανομένου Φ.Π.Α., θα 
καταβληθεί σε δύο ισόποσες δόσεις, με την οριστική 
παραλαβή μέρους του υλικού και ειδικότερα: 

- η 1η δόση (30% του συνολικού συμβατικού τιμήματος 
συμπεριλαμβανομένου ΦΠΑ) με την οριστική παραλαβή 
τουλάχιστον του 30% του συνόλου των προβλεπόμενων 
από το τεύχος προκήρυξης του διαγωνισμού ποσοτήτων 
ΡοΓίίοΙίο Γλωσσών - Φακέλου/Κλασέρ ΡοιΙίοΝο Γλωσσών 
και του Οδηγού Εφαρμογής του ΡοιΤίοΙίο Γλωσσών για 
τους Εκπαιδευτικούς Γαλλικής και Γερμανικής Γλώσ¬ 
σας. 

- η 2η δόση (το υπόλοιπο 30% του συνολικού συμ¬ 
βατικού τιμήματος συμπεριλαμβανομένου ΦΠΑ) με την 
οριστική παραλαβή τουλάχιστον του 60% του συνόλου 
των προβλεπόμενων από το τεύχος προκήρυξης του 
διαγωνισμού ποσοτήτων ΡοιΤίοΙίο Γλωσσών - φακέλου/ 
Κλασέρ ΡοτΐίοΙϊο Γλωσσών και του Οδηγού Εφαρμογής 
του ΡοιΤίοΙίο Γλωσσών για τους Εκπαιδευτικούς Γαλλι- 
κής και Γερμανικής Γλώσσας. 

ϋ) Αποπληρωμή: 40% του συνολικού συμβατικού τι¬ 
μήματος συμπεριλαμβανομένου ΦΠΑ, με την οριστική 
παραλαβή των συνολικά προβλεπομένων από το τεύχος 
προκήρυξης του διαγωνισμού ποσοτήτων υλικού. 

3) Νομική μορφή που πρέπει να έχει ο όμιλος οικο¬ 
νομικών φορέων στον οποίο θα κατακυρωθεί ο δια¬ 
γωνισμός: 

Σε περίπτωση που ο διαγωνισμός κατακυρωθεί σε 
ένωση οικονομικών φορέων, αυτή δε χρειάζεται να πε- 
ριβληθεί σε συγκεκριμένη νομική μορφή. 

4) Προσωπική κατάσταση οικονομικών φορέων συμπε- 
ριλαμβανομένης της απαίτησης για εγγραφή σε Επιμε¬ 
λητήριο ή ανάλογο φορέα: Οι προϋποθέσεις συμμετοχής 
που πρέπει να πληρούν οι προσφέροντες οικονομικοί 
φορείς καταγράφονται αναλυτικά στο άρθρο 6.Α του 
τεύχους προκήρυξης του διαγωνισμού. Τα απαιτούμενα 
δικαιολογητικά που θα κληθεί να υποβάλλει ο προ- 
σφέρων οικονομικός φορέας στον οποίο πρόκειται να 
κατακυρωθεί ο διαγωνισμός, καταγράφονται στο άρθρο 
8 του τεύχους προκήρυξης του διαγωνισμού. 

5) Χρηματοοικονομική επάρκεια - Ελάχιστο επίπεδο: 
Μέσος όρος συνολικού κύκλου εργασιών οικονομικού 
φορέα σύμφωνα με το άρθρο 6.Α του τεύχους προκή¬ 
ρυξης του διαγωνισμού, μεγαλύτερος ή ίσος από το 
80 % του προϋπολογισμού του παρόντος διαγωνισμού 
συμπεριλαμβανομένου Φ.Π.Α. κατά τις τρεις (3) προη¬ 
γούμενες του έτους διενέργειας του διαγωνισμού οι¬ 
κονομικές χρήσεις 


6) Τεχνικές και επαγγελματικές ικανότητες - Ελάχι¬ 
στο επίπεδο: Εκτέλεση τουλάχιστον τριών (3) ολοκλη¬ 
ρωμένων έργων, αντικειμένου συναφούς με αυτό του 
διαγωνισμού σύμφωνα με το άρθρο 6.Α του τεύχους 
προκήρυξης του διαγωνισμού, κατά τα τελευταία τρία 
(3) πριν από τη συμμετοχή τους στο διαγωνισμό έτη. 

Δ. 1) Κριτήριο κατακύρωσης: Η χαμηλότερη τιμή. 

2) Διάθεση τεύχους προκήρυξης και λοιπών εγγράφων: 
Το τεύχος προκήρυξης του διαγωνισμού ή τυχόν τρο¬ 
ποποιήσεις αυτού, θα διατίθενται από το γραφείο 1031, 
1ος όροφος ΥΠ.ΠΑΙΔΕΙΑΣ Δ.Β.Μ.Θ. -Ε.Υ.Ε. Ε.Δ., Ανδρέα 
Παπανδρέου 37, Τ.Κ. 151 80, Μαρούσι, Νομός Αττικής 
άνευ αντιτίμου και θα καταχωρούνται και στην ιστοσε¬ 
λίδα της Ε.Υ.Ε. Ε.Δ. νννννν.βνθ.ιτιίηοάυ.θον.εΓ 

3) Καταληκτική ημερομηνία - τόπος υποβολής προ¬ 
σφορών: Στις 24/01/2011, ημέρα Δευτέρα και ώρα 15:00μμ 
στο γραφείο 1031,1ος όροφος, ΥΠ.ΠΑΙΔΕΙΑΣ Δ.Β.Μ.Θ. - 
Ε.Υ.Ε. Ε.Δ., Ανδρέα Παπανδρέου 37, Τ.Κ. 151 80, Μαρούσι, 
Νομός Αττικής 

4) Γλώσσα σύνταξης προσφοράς: Ελληνική 

5) Χρονική διάρκεια ισχύος προσφοράς: 122 ημέρες 
από την ανωτέρω καταληκτική ημερομηνία υποβολής 
προσφορών. 

6) Αποσφράγιση προσφορών - Διενέργεια Διαγωνι¬ 
σμού: Στις 25/01/2011, ημέρα Τρίτη και ώρα 12:00πμ στο 
γραφείο 1014,1ος όροφος, ΥΠ.ΠΑΙΔΕΙΑΣ Δ.Β.Μ.Θ. - Ε.Υ.Ε. 
Ε.Δ., Ανδρέα Παπανδρέου 37, Τ.Κ. 151 80, Μαρούσι, Νο¬ 
μός Αττικής. Κατά την αποσφράγιση των προσφορών 
και ελέγχου των δικαιολογητικών κατακύρωσης που 
προβλέπει το τεύχος προκήρυξης του διαγωνισμού, 
δικαίωμα να παρευρίσκονται ενώπιον της Επιτροπής 
διενέργειας και αξιολόγησης των αποτελεσμάτων του 
διαγωνισμού, έχουν τα φυσικά πρόσωπα ή οι νόμιμοι 
εκπρόσωποι των νομικών προσώπων, συνεταιρισμών, 
ενώσεων ή κοινοπραξιών οικονομικών φορέων, καθώς 
και οι αντιπρόσωποι αυτών, σύμφωνα με το άρθρο 12 
του τεύχους προκήρυξης . 

Ε. 1) Σχετίζεται ο διαγωνισμός με σχέδιο ή/και πρό¬ 
γραμμα χρηματοδοτούμενο από τα κοινοτικά ταμεία: Ο 
διαγωνισμός διενεργείται στο πλαίσιο του Υποέργου 4 
«Παραγωγή, αναπαραγωγή και διάδοση ενημερωτικού 
και εκπαιδευτικού υλικού» των Πράξεων «Εφαρμογή 
ξενόγλωσσων προγραμμάτων στην Πρωτοβάθμια Εκ¬ 
παίδευση» των Αξόνων Προτεραιότητας 1,2 και 3 του 
Επιχειρησιακού Προγράμματος «Εκπαίδευση και Δια 
Βίου Μάθηση», οι οποίες συγχρηματοδοτούνται από 
την Ευρωπαϊκή'Ενωση-Ευρωπάίκό Κοινωνικό Ταμείο και 
από Εθνικούς Πόρους. 

2) Διαδικασίες προσφυγής: Εντός δέκα (10) ημερών 
από την ημερομηνία που ο ενδιαφερόμενος έλαβε πλή¬ 
ρη γνώση της πράξης ή παράλειψης της Ε.Υ.Ε. Ε.Δ. σύμ¬ 
φωνα με τις διατάξεις του Ν. 3886/2010 (ΦΕΚ 173 Α). 

Αρμόδιο όργανο είναι η Επιτροπή αξιολόγησης προ¬ 
σφυγών που θα συσταθεί με την έκδοση σχετικής δι¬ 
οικητικής πράξης. Πληροφορίες παρέχονται από τους 
αρμοδίους υπαλλήλους που αναφέρονται στο σημείο 
Α. της παρούσας. 

3) Ημερομηνία αποστολής της προκήρυξης στο Συ¬ 
μπλήρωμα της Επίσημης Εφημερίδας της Ευρωπαϊκής 
Ένωσης: 13/12/2010 

4) Η παρούσα περίληψη θα σταλεί για δημοσίευση 
στο Φύλλο της Εφημερίδος της Κυβερνήσεως (τεύχος 
Δημοσίων Διακηρύξεων και Συμβάσεων) και στον Ελλη- 

νικά τύπο. Το κόστος δημοσίευσης της περίληψης στον 
Ελληνικό τύπο θα καλυφθεί από τον προϋπολογισμό 
των σχετικών Πράξεων. 

Μαρούσι, 13 Δεκεμβρίου 2010 

Η ΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

( 12 ) 

ΠΕΡΙΦΕΡΕΙΑ ΗΠΕΙΡΟΥ 
ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΣ 

Αριθμ. οικ. 3099 

Η Διεύθυνση Δημοσίων'Εργων της Περιφέρειας Ηπεί¬ 
ρου προκηρύσσει Δημόσιο Ανοικτό Μειοδοτικό Διαγω¬ 
νισμό για την ανάθεση του έργου: «Αποκατάσταση 
κατολισθαίνουσας περιοχής στη Χ.Θ. 84+500 της Ε.Ο. 
Ιωαννίνων - Κοζάνης (Θέση Ντέρτι)», προϋπολογισμού 
300.000,00 ΕΥΡΩ, συμπεριλαμβανομένης και της δαπά¬ 
νης αναθεώρησης και Φ.Π.Α. Το έργο συντίθεται από τις 
ακόλουθες κατηγορίες εργασιών: κατηγορία οδοποιίας, 
προϋπολογισμού: 236.312,80 ευρώ (δαπάνη εργασιών, ΓΕ 
και ΟΕ, απροβλέπτων και αξία ασφάλτου). 

Οι ενδιαφερόμενοι μπορούν να παραλάβουν τα συμβατικά 
τεύχη του διαγωνισμού (Διακήρυξη, Συγγραφή Υποχρεώσε¬ 
ων κλπ.), στα γραφεία της Δ.Ε.Σ.Ε. Περιφέρειας Ηπείρου, 
5ο χλμ Ε.Ο. Ιωαννίνων - Κοζάνης Ιωάννινα, κατά τις εργά¬ 
σιμες ημέρες και ώρες, μέχρι και την Πέμπτη 20-01-2011. Η 
διακήρυξη του έργου έχει συνταχθεί κατά το εγκεκριμένο 
από τον υπουργό ΠΕ.ΧΩ.Δ.Ε. υπόδειγμα τύπου Β. 

Πληροφορίες στο τηλέφωνο 2651060839, ΡΑΧ επικοι¬ 
νωνίας 2651063903, αρμόδιος υπάλληλος για επικοινω¬ 
νία Αλεξία Τσώλα. 


Ο διαγωνισμός θα διεξαχθεί στις 25-01-2011 ημέρα Τρί- 
τη και ώρα 10:00 π.μ. (λήξη επιδόσεως προσφορών) στα 
γραφεία της Δ.Ε.Σ.Ε. Περιφέρειας Ηπείρου, 5ο χλμ Ε.Ο. Ιω¬ 
αννίνων -Κοζάνης Ιωάννινα, και το σύστημα υποβολής προ¬ 
σφορών είναι με ενιαίο ποσοστό έκπτωσης, σύμφωνα με τις 
διατάξεις των άρθρων 3 παρ. (α) και 5 του Ν. 3669/08. 

Στο διαγωνισμό γίνονται δεκτοί: α) ημεδαποί διαγωνι- 
ζόμενοι, μεμονωμένοι ή σε κοινοπραξία, εγγεγραμμένοι 
στο ΜΕΕΠ που καλύπτουν τις κατηγορίες και τάξεις 
του έργου, ήτοι τάξη Α2 ή 1η ή 2η για έργα κατηγορίας 
οδοποιίας ανεξαρτήτως έδρας, β) αλλοδαποί διαγω- 
νιζόμενοι που αποδεικνύουν ότι κατά την τελευταία 
πενταετία, έχουν εκτελέσει έργα παρόμοια (ποιοτικά 
και ποσοτικά) με το δημοπρατούμενο. 

Οι διαγωνιζόμενοι θα πρέπει να έχουν εκπληρώσει 
όλες τις υποχρεώσεις που απορρέουν από την ισχύουσα 
νομοθεσία και να ανταποκρίνονται στους όρους που 
αναγράφονται στο τεύχος «Διακήρυξη Δημοπρασίας» 
των συμβατικών τευχών. 

Για την συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 4.730,00 ΕΥΡΩ και 
ισχύ τουλάχιστον 6 μηνών και 30 ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι έξι (6) μηνών. 

Το έργο χρηματοδοτείται από τις πιστώσεις της ΣΑΕΠ 
030 Ηπείρου. Προκαταβολή δεν θα χορηγηθεί. Το απο¬ 
τέλεσμα της δημοπρασίας θα εγκριθεί από την Διεύ¬ 
θυνση Δημοσίων'Εργων της Περιφέρειας Ηπείρου. 

Ιωάννινα, 16 Δεκεμβρίου 2010 

Με εντολή Γ ενικού Γ ραμματέα Περιφέρειας 
Ο Προϊστάμενος Δ/νσης Δημοσίων'Εργων 
ΓΕΩΡΓΙΟΣ ΣΤΑΜΟΥΛΑΚΗΣ 

